OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 1 Pv 106/15/8810	Spišská Nová Ves 01.06.2016 
EEČ: 2-68-590-2016

U Z N E S E N I E

Trestná vec:	obv. XXXXX 
Trestný čin:	Prečin Výtržníctvo podľa § 364 odsek 1 písmeno a, odsek 2 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
mladistvý
ktorý je trestne stíhaný pre trestný čin:
- Prečin Výtržníctvo podľa § 364 odsek 1 písmeno a, odsek 2 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 24.4.2015 spisová značka 1 Pv 106/15/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 09. januára 2015 asi o 10.40 h, v budove Základnej školy v XXXXX, okres Gelnica, počas veľkej prestávky vošiel do 7. B. triedy, kde sa nachádzalo najmenej 10 žiakov a fyzicky napadol maloletého A.H., nar. XXXXX tak, že ho udrel rukou po hlave a keď chcel maloletý z triedy odísť, zahnal sa za ním kovovou stoličkou, ktorú hodil smerom do maloletého, ktorý sa jej uhol a stolička narazila do tabule, pričom poškodením stoličky a tabule bola pre Základnú školu v XXXXX 43, spôsobená škoda 82 €.  

Uznesením prokurátora Okresnej prokuratúry Spišská Nová Ves zo dňa 24.4.2015, spisová značka 1 Pv 106/15/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry Spišská  Nová  Ves sp. zn. 1 Pv 106/15 zo dňa 24.04.2015 bolo podľa § 216 ods. 1 písm. a), b), c) Tr. poriadku podmienečne zastavené trestné stíhanie proti obvinenému ml. XXXXX pre prečin výtržníctva podľa § 364 ods.1 písm. a), ods. 2 písm. c)  Tr. zákona, preto, že dňa 09. januára 2015 asi o 10.40 h, v budove Základnej školy v XXXXX, okres Gelnica, počas veľkej prestávky vošiel do 7. B. triedy, kde sa nachádzalo najmenej 10 žiakov a fyzicky napadol maloletého A.H., nar. XXXXX tak, že ho udrel rukou po hlave a keď chcel maloletý z triedy odísť, zahnal sa za ním kovovou stoličkou, ktorú hodil smerom do maloletého, ktorý sa jej uhol a stolička narazila do tabule, pričom poškodením stoličky a tabule bola pre Základnú školu v XXXXX 43, spôsobená škoda 82 €. 

Uznesenie o podmienečnom zastavení trestného stíhania nadobudlo právoplatnosť dňa 08.05.2015 a skúšobná doba v trvaní 12 mesiacov začala plynúť 09.05.2015. 

Z vyžiadaných správ k osobe obvineného, z miesta bydliska, z OO PZ XXXXX a Okresného úradu, Odboru všeobecnej vnútornej správy  Spišská Nová Ves  a odpisu z registra trestov  obvineného som zistila, že obvinený ml. XXXXX v skúšobnej dobe podmienečne zastaveného trestného stíhania od 09.05.2015 do 09.05.2016 viedol riadny život a nedopustil sa trestného činu, ani iného protispoločenského konania, ktoré by odôvodňovalo vydanie rozhodnutia o pokračovaní podmienečne zastaveného trestného stíhania.     

Podľa § 217 ods. 1 Trestného poriadku, ak obvinený v priebehu skúšobnej doby  viedol    riadny    život,    splnil     povinnosť   nahradiť    spôsobenú   škodu    a  

vyhovel aj prípadne ďalším uloženým obmedzeniam a povinnostiam, prokurátor rozhodne, že sa obvinený osvedčil. 

Vzhľadom na to, že obvinený ml. XXXXX splnil podmienky pre rozhodnutie v zmysle  § 217 ods. 1 Tr. poriadku,  bolo  potrebné rozhodnúť tak, ako je uvedené vo výroku tohto uznesenia.   
Poučenie:
Proti  tomuto  uzneseniu je prípustná sťažnosť, ktorú môžu obvinený   a  
poškodený    podať    do   troch   dní   od  jeho  oznámenia  na  Okresnú 
prokuratúru v Spišskej Novej Vsi. Sťažnosť má odkladný účinok.
(§ 217 ods. 3 Tr. poriadku,  § 187 ods. 1 Tr. poriadku). 

JUDr. Janka Bocanová
prokurátorka